kardosdrur/scandi-wiki huggingface dataset:
Seden Skydebane

Seden Skydebane ligger nordøst for det nuværende Seden, i det der kaldes det gamle Seden. Den blev anlagt ud til Odense Fjord for at undgå ulykker mod de lokale befolkninger.

Historie 
I perioden 1940-1945 var Danmark besat af tyske styrker. Under Besættelsen brugte Tyskerne tit skydebanen til forskellige øvelser og træningssessioner. De lokale i Seden fortalte mange historier om skydebanen. Udover fortællingerne omkring tyskernes øvelser, var der rygter om at tyskerne havde et stort våbenlager ved skydebanen. Mod slutningen af 2. verdenskrig blev der fundet ligene af 14 mænd i området omkring skydebanen. De blev likvideret på grund af deres medvirke- og tilknytning til Den danske modstandsbevægelse. I 1956 blev der afholdt dansk og nordisk mesterskab i skydning på Seden skydebane.

Seden Skydebane i dag
Forsvaret opsagde lejekontrakten med Seden Menighedsråd i 2020, hvorefter menighedsrådet indgik en aftale med Odense kommune om at skabe gode levevilkår for engfugle, samt at udsætte ca. 4000 strandtudser. Selve skydebaneområdet er blevet indhegnet og bruges nu til kvægdrift og området, hvor de gamle barakbygninger lå, er omdannet til et rekreativt område med shelters og et udkigstårn, og bruges også af kirken til en række udendørs arrangementer.

Eksterne henvisninger 
 Hjemmeværnets hjemmeside

Noter 

Militære anlæg i Danmark
Bygninger, konstruktioner og anlæg i Odense Kommune
Afonso de Albuquerque

Afonso de Albuquerque (Afonso d'Albuquerque eller Alfonso de Albuquerque) (født 1453 i Alhandra nær Lissabon i Portugal, død 26.  december 1515 på havet og begravet i Goa i Indien)  var en fremstående portugisisk søfarer, opdagelsesrejsende og admiral, af stor betydning for de portugisiske interesser i Indien.

Albuquerque var ved illegitime kærlighedsforbindelser knyttet til det portugisiske hof under Afonso V, hvor han også selv voksede op. Efter at have tjent det kongelige, bl.a. i Afrika, begav han sig først i 1503 mod Østindien. Ekspeditionen rundede Kap Det Gode Håb uden tab, og vel fremme i Indien opbyggede de et godt forhold til den lokale rajah og fik således tilladelse til at bygge et  portugisisk fort i Cochin.

Den første ekspedition til Indien vendte tilbage i 1504, og resultaterne af denne rejse gav Albuquerque tilgang til større resurser til hans anden ekspedition. Den indledte han i 1506 sammen med Tristan da Cunha.  Ekspeditionen gik til angreb på arabiske kolonier i Østafrika. Derefter skiltes Albuquerque og da Cunha fra hinanden. Albuquerque sejlede så mod Ormus i en Persiske Bugt, hvor han gik i land før han fortsatte mod Malabarkysten i Indien. Hvor han ankom sent i 1508.

Da Albuquerque på kongelig foranledning skulle afløse Francisco de Almeida, stødte han på problemer, da Almeida nægtede at lade sig afløse og derfor smed  Albuquerque i fængsel, hvor han blev i tre måneder inden han fik hjælp fra hjemlandet.

Albuquerque indledte dernæst sine militære ekspeditioner til lands i Indien med et mislykket angreb på Calicut i januar 1510. Derefter fortsatte han nordover og angreb Goa, som han erobrede. 

Derefter vendte Albuquerque sin interesse mod Melaka-sultanatet, som blev erobret af portugiserne den 24. august 1511 efter hårde kampe. I 1512 satte Albuquerque igen kursen mod Malabarkysten, men undervejs blev hans flåde ramt af uvejr: Hele krigsbyttet fra Melaka gik tabt, og Albuquerques flagskib havarerede.

På ordre fra Portugal skulle Albuquerque herefter begive sig til Aden, som portugiserne belejrede i 1513. Han begav sig i denne sammenhæng som første europæer ind i det Røde Hav fra øst. Inden han for sidste gang vendte tilbage til Indien erobrede han Ormus i 1515, og gjorde det til et lydrige. 

Lige før ankomsten til Goa modtog Albuquerque meldingen om, at han skulle afløses som øverstkommanderende i Indien af Lopo Soares de Albergaria, hans værste personlige fjende. Men før magtoverdragelsen fandt sted, døde han.

Eksterne henvisninger 

Admiraler
Opdagelsesrejsende fra Portugal
Bølget katrinemos

Bølget katrinemos (Atrichum undulatum) er et meget almindeligt mos i Danmark. Katrinemos er opkaldt efter den russiske Katharina den Store af den tyske botaniker Jakob Friedrich Ehrhart i 1780. Det videnskabelige artsnavn undulatum kommer af latin undula 'lille bølge'.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Polytrichaceae
Planter i Danmark
Atrichum

Atrichum (Katrinemos) er en slægt af mosser med omkring 15 arter i verden, hvoraf de tre findes i Danmark. Atrichum betyder 'hårløs' (af græsk a- uden og trichos hår) og hentyder til sporehusets glatte hætte.

 Smalbladet katrinemos Atrichum angustatum
 Lille katrinemos Atrichum tenellum
 Bølget katrinemos Atrichum undulatum

Kilder 
 Smith, A. J. E. The Moss Flora of Britain and Ireland, 2004, Cambridge University Press, .
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Polytrichaceae
Kulturbotanisk Have

Kulturbotanisk Have er en botanisk have i Odense. Haven er med sine 9.000 forskellige plantearter, Danmarks største levende plantesamling.

Geografisk placering 
Kulturbotanisk Have ligger i den østlige del af Odense, syd for Odense Å og nord for jernbanestrækningen fra Odense til Nyborg. 
Kulturbotanisk Have ligger ved siden af Kolonihaveforeningen Søndergårds Haver H/F Søndergårds Haver, der blev grundlagt i 1945 og består af 351 haver. Den er dermed den største haveforening i Odense.
Området med Kulturbotanisk Have og Kolonihaveforeningen Søndergårds Haver H/F har var en del af landsbyen Ejby, der er gammel, nærmest forsvunden landsby og jorden hørte til en af de 14 oprindelige gårde i landsbyen Ejby. Kolonihaveforeningen er navngivet efter den sidste ejer af denne gård, der hed Chr. Søndergård .

Historie 
I 1949 blev læreren Arne Emdal bevilliget et stykke jord til at oprette en botanisk have, der skulle bruges i undervisningssammenhænge. Oprindeligt hed haven Skolebotanisk have og var ejet af Odense Skolevæsen. Her kunne man få undervisning i botanik, og få udleveret planter. Senere overgik haven til Kommunens parkafdeling. 

Midt i haven ligger en gul murstensbygning, hvor man bl.a. kan finde et toilet. Denne bygning har en fortid som hospitalsbygning i den tyske flygtningelejr i Skovby ved Bogense.  Om sommeren skulle Arne Emdal bo i denne bygning. I dag bliver bygningen bl.a. brugt af Odense Kommmunes genoptræning mm.

Planter i Kulturbotanisk Have 

 Storkenæb
 Hosta (i flere slags)
 Dagliljer
 Sommerfuglebuske
 Løvefod
 Sankt Hans urt
 Bregner
 Roser
 Solhat
 … og mange flere

Træer i Kulturbotanisk have 

 Fyrtræer
 Lærketræ
 Kanstanie
 Egetræ
 Valnøddetræ
 Paradisæbler
 Magnolia
 Birketræer
 Kinesisk vandgran
 Vinlind
 Ungarsk lind
 Kristtorn
 Taks
 … og mange flere

Noter 

Haveanlæg i Odense
Etableret i 1949
Botaniske haver i Danmark
Nissan Pixo

Nissan Pixo (type D31S) er en firepersoners mikrobil med benzinmotor fra den japanske bilfabrikant Nissan Motor. Den femdørs bil kom på markedet den 20. juni 2009.

Bilen bygges sammen med den identiske Suzuki Alto i Indien af Maruti Suzuki India Ltd..

Pixo opfylder den fra 1. september 2009 gyldige Euro5-norm. Den er også godkendt til at trække en anhænger (200/100 kg med/uden bremser).

Tekniske specifikationer

Udstyr 
Grundmodellen Visia er som standard udstyret med elektrisk servostyring, ABS med elektronisk bremsekraftfordeling (EBD, Electronic Brakeforce Distribution) og bremseassistent, skivebremser foran, tromlebremser bagpå, fire airbags, manuelt justerbare sidespejle, højdejusterbart rat og holdere til Isofix-autostole. Uden merpris fås bilen kun i rød.

Pixo Acenta er derudover udstyret med centrallåsesystem med fjernbetjening, tågeforlygter, el-ruder foran, mekanisk bagagerumsåbning fra førersædet, cd-afspiller med to højttalere og delt, fremklappeligt bagsæde. Kun Acenta findes også med firetrins automatgear.

Grundmodellen Visia fås som ekstraudstyr fra fabrikken kun med én af fem metallakeringer. Den dyrere model Acneta fås mod merpris med Safety Paket (elektronisk stabilitetsprogram og gardinairbags foran) og manuelt klimanlæg med pollenfilter. Yderligere ekstraudstyr som f.eks. alufælge eller parkeringshjælp kan eftermonteres af forhandleren.

Kilde 
 Prisliste Nissan Pixo, maj 2009

Eksterne henvisninger 

Pixo
Mikrobiler
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Joseph Smith III

Joseph Smith III (1832 - 1914) var den første profetpræsident for Kristi Samfund, som efterfulgte sin far Joseph Smith efter dennes død. Joseph Smith III var den ældste overlevende søn af Joseph Smith. Joseph blev født 6. november 1832, i Kirtland, Ohio, som søn af Emma Hale Smith og Joseph Smith - som to år tidligere havde grundlagt Kristi Kirke. I 1838 flyttede familien Smith til Far West, Missouri hvor faderen arresteredes, delvist på grund af hændelser under mormonkrigen.

Da Joseph var 11 år i 1844 gammel, blev faderen dræbt af en gruppe vrede mennesker, som stormede fængslet, hvor faderen sad fængslet for bl.a. at være medskyldig i ødelæggelsen af en lokal avis, som havde forsøgt at gøre Joseph Smiths flerkoneri offentligt kendt.
Efter faderens død var der tvivl om, hvem der skulle lede den nye religion. Josephs familie mente, at Joseph Smith III var den rette efterfølger, der skulle dog gå 16 år før Joseph Smith III accepterede kaldet som profet, hvorefter Kristi Kirke blev reorganiseret under hans ledelse.

I 1856 giftede han sig med Emmeline Griswold, som han fik 5 børn med. Efter første hustrus død giftede Joseph Smith III sig i 1869 med sin anden hustru Bertha Madison og fik yderligere ni børn. Da denne hustru også døde, giftede han sig for sidste gang med Ada R. Clark, de fik 3 børn sammen.

Efter Joseph Smith III's død i 1914 afløstes han som profet efter hinanden af sine sønner Frederick M Smith, Israel A Smith og W Wallace Smith.

Referencer 

Religiøse ledere fra USA
Mormonismen
Gustav Vasas oprør

Gustav Vasas oprør () var en borgerkrig under Kalmarunionen. Den fandt sted 1521-1523 og førte til, at den svenske adelsmand Gustav Vasa afsatte den dansk-norske konge Christian 2. som regent i Sverige. Dermed ophørte Kalmarunionen. 

Forud for denne krig var gået flere års utilfredshed, herunder Svante Nilsson Stures krig mod Danmark (1504-1512) og Det Stockholmske Blodbad (1520).

Eksterne kilder og henvisninger 
 Befrielsekriget 1521-1523  på Svensk Militærhistorisk Biblioteks websted.

Borgerkrige
Kalmarunionen
Danmark i 1500-tallet
Sverige i 1500-tallet
Raising the Bar

"Raising the Bar" er det niende afsnit af 16. sæson af den amerikanske animerede sitcom South Park og det 232. afsnit af serien i alt. Det havde premiere på Comedy Central i USA den 3. oktober 2012.

I afsnittet accepterer Cartman endelig at han er fed. Men i stedet for at begynde at tabe sig, konkluderer han, at han har ret til at bruge en mobilitetsscooter til at blive transporteret rundt i. Denne attitude bliver skamløst brugt at andre fede personer i hele landet, heriblandt reality-tv personligheden, og skønhedskonkurrencedeltageren Alana "Honey Boo  Boo" Thompson. Alt imens standarden for anstændighed bliver ved med at falde - kulminerende med at Cartman og Honey Boo Boo bliver sat mod hinanden i en spaghetti-wrestling-kamp på Det Hvide Hus' sydlige græsplæne - starter James Cameron en mission ned i oceanets dybder for at finde og hæve barren til et mere værdigt niveau.

Referencer

Eksterne links 
"Raising the Bar" på South Park Studios
 

Animerede tv-serier fra USA
Tv-serier fra 2010'erne
South Park (sæson 16)-episoder
Dansk Håndværk

Dansk Håndværk er en landsdækkende arbejdsgiverforening for små og mellemstore virksomheder inden for byggeri, håndværk, træindustri og dermed beslægtede områder. Foreningens samler virksomheder inden for byggeri, håndværk og industri, og varetager medlemmernes faglige interesser samt yder service til medlemmerne.

Organisationen samler særligt mindre og mellemstore virksomheder og har været i kraftig vækst i de seneste år, særligt under finanskrisen. Organisationen samarbejder med en række andre organisationer, er repræsenteret i en lang række udvalg, bestyrelser og sammenslutninger, hvor man varetager SMV'ernes interesser indenfor branchen.  

Dansk Håndværk har hovedsæde i Håndværkets Hus i København. Organisationen rådgiver og hjælper medlemsvirksomhederne fagligt og juridisk og dækker virksomhederne via en garanti- og ankenævnsordning, så de kan give forbrugerne en garanti i forbindelse med det arbejde, medlemsvirksomhederne udfører for private.

Dansk Håndværk er medlem af SMVdanmark, og Dansk Håndværks formand, Niels Techen, er også formand for SMVdanmark.

Eksterne kilder og henvisninger 
 Arbejdsgiverorganisationens netside

Håndværk
Peter Skak Olufsen

Peter Skak Olufsen (født 11. oktober 1942 på Quistrup, død 11. september 2013, også på Quistrup) var en dansk godsejer, kammerherre, hofjægermester og erhvervsleder i Bang & Olufsen, bror til Kirsten Færch, Lise Koefoed og Birgitte Melbye.

Han var søn af godsejer, hofjægermester Aksel Olufsen, som var broder til medstifteren af Bang & Olufsen Svend Olufsen. Han ville oprindeligt have været jurist, men efter faderens ønske blev han uddannet agronom på Den Kongelige Veterinær- og Landbohøjskole med afgangseksamen i 1970. To år senere overtog han familiens gods Quistrup, som han i 1999 overdrog fire femtedele af til sin søn Janus Skak Olufsen, der er uddannet advokat. I 2007 overdrog Peter Skak Olufsen hele godset til sønnen, men stod stadig for selve driften. Han blev hofjægermester og i 2004 kammerherre. 14. november 1989 blev han desuden Ridder af Dannebrog.

Olufsen havde indtil september 2012 sæde i B&O's bestyrelse, hvor han fra 1989 til 2001 var formand. Med hans afgang var familien Olufsen ikke længere repræsenteret i B&O's ledelse.

Han har været formand for Hedeselskabet, og siden 2003 sad Olufsen i bestyrelsen for JP/Politikens Hus. Han havde desuden en række andre bestyrelsesposter (se nedenfor).

Han var gift med Susanne Olufsen, født da Costa Carneiro.

Tillidshverv 
 Præsident for Det Kongelige Danske Landhusholdningsselskab 1979-94
 Hedeselskabet: Næstformand for repræsentantskabet 1982-93, formand for repræsentantskabet 1993-98, formand for bestyrelsen 1998-2007
 Bang & Olufsen A/S: Bestyrelsesmedlem 1972-2012, formand 1989-2001
 Formand, Hunsballe Frø A/S
 Formand, I/S Fiil-Sø Avlsgaard
 Formand, A/S Fiil-Sø
 Formand, Fiil-Sø Svineavl A/S
 Formand, Aktieselskabet Jysk Landvinding
 Formand for Fonden Nr. Vosborg, 2004-2013
 Bestyrelsesmedlem, JP/Politikens Hus, 2003-2013
 Bestyrelsesmedlem, Idagaardfonden
 Bestyrelsesmedlem, Skovselskabet Skov-Sam Holding ApS
 Bestyrelsesmedlem, ESCO International ApS
 Bestyrelsesmedlem, Det Fælles Udgiverselskab A/S (senere JP/Politikens Hus)
 Medlem, Det rådgivende repræsentantskab for Danske Bank A/S

Kilder 

 "Et liv med forpligtelse", Jyllands-Posten, 10. oktober 2012.
 CV hos JP/Politikens Hus (PDF)

Eksterne henvisninger 
 

Personer i Kraks Blå Bog (afdøde)
Godsejere fra Danmark
Erhvervsfolk fra Danmark
Hofjægermestre fra Danmark
Kammerherrer fra Danmark
Agronomer fra Danmark
Danskere i 1900-tallet
Danskere i 2000-tallet
Foreningsformænd fra Danmark
Riddere af Dannebrog
Personer fra Jylland
Bang & Olufsen
Peter Skak
Præsidenter for Det Kongelige Danske Landhusholdningsselskab
Christian Mourier-Petersen (kammerherre)

Christian Mourier-Petersen (8. september 1910 på Rugård – 27. februar 1982) var en dansk kammerherre, hofjægermester og godsejer.

Mourier-Petersen var søn af kammerherre, hofjægermester, godsejer Adolph Mourier-Petersen og hustru Anna Sofie Elisabeth Julie f. Malthe-Bruun. Han tog præliminæreksamen fra Viborg Katedralskole 1926, blev forvalter på Rugård 1936, forpagter 1947 og ejede herregården 1950-67.

Han var medlem af lokalrådet for Ebeltoft Sparekasse fra 1949, af repræsentantskabet for Det danske Hedeselskab 1950 (formand fra 1964) og af bestyrelsen 1963 (næstformand samme år), af repræsentantskabet for Landmandsbankens Grenaa-afdeling 1950, af bestyrelsen for Skovbrugets Arbejdsgiverforening for Jylland 1950-70 og for A/S Dansk Frøavls Kompagni og Markfrøkontoret (Trifolium) 1956, af Hyllested-Rosmus Sogneråd 1958-70 samt af bankrådet for Den Danske Landmandsbank fra 1965. Han var Ridder af Dannebrog.

Han blev gift 18. september 1938 med Carola Rubesch (1. juli 1910 i Østrig - ?), datter af oberstløjtnant F. Rubesch (død 1950) og hustru Charlotte f. Klingst (død 1972).

Kilder 
 Kraks Blå Bog 1974

Personer i Kraks Blå Bog (afdøde)
Foreningsformænd fra Danmark
Personer fra Jylland
Riddere af Dannebrog
Kammerherrer fra Danmark
Hofjægermestre fra Danmark
Godsejere fra Danmark
Danskere i 1900-tallet
Kommunalpolitikere fra Danmark
Tiqqun

Tiqqun var en fransk politisk journal omkring årtusindeskiftet og desuden et begreb lanceret i selvsamme tekster for "åbenbaringen af verden som praksis" (jf. det jødiske begreb Tikkun olam). Trods en udbredt opfattelse er Tiqqun ikke en forfatterfigur, eller selv en gruppe af forfattere, men derimod det "rum til eksperimentering" tidsskriftet som sådan udgjorde.

Afstikkere 
Journalen Tiqqun nåede at udkomme to gange (1999 og 2001) men har siden givet opkomst til andre, relaterede grupper, film, kunstprojekter og tekster under andre navne, fx Den usynlige komité.

Tekster 
Størstedelen af journalen Tiqqun er oversat til flertal sprog, dog endnu få tekster på dansk.

Oversættelser til dansk 
 "Teser om det imaginære parti" i Billed Politik (redigeret af Mikkel Bolt, Jakob Jakobsen og Morten Visby), Nebula Forlag. http://nebulabooks.dk/Billed%20Politik%20-%20At%20se%20er%20at%20dr%C3%A6be%202010.pdf

Oversættelser til engelsk 
 Introduction to Civil War (oversat af Alexander R. Galloway & Jason E. Smith). Los Angeles: Semiotext(e), 2010. .
 This is Not a Program. Los Angeles: Semiotext(e), 2011. .
 Tiqqun 1, udgiver ukendt (2011). Ingen ISBN.
 Theory of Bloom (Oversat af Robert Hurley). LBC Books, 2012. 
 Preliminary Materials for a Theory of the Young-Girl (oversat af Ariana Reines). Los Angeles: Semiotext(e), 2012. .

Sekundær litteratur 
 Agamben, Giorgio. "Bidrag til en igangværende krig". Transkribering af forelæsning og samtale med Eric Hazan. TrappeTusind, nr. 4 
 Bolt, Mikkel. "Kunst, kapitalisme, revolution og kommunisering." Passage 64 (2009): s. 145-162. (dansk) https://tidsskrift.dk/passage/article/view/7927/6599
 Ceccaldi, Jérôme. "Rions un peu avec Tiqqun." Multitudes 8 (2002): s. 239-242. (fransk)
 Culp, Andrew. "Insurrectionary Foucault: Tiqqun, The Coming Insurrection, and Beyond." Academia.edu. (engelsk)
 Smith, Jason E. "The Politics of Incivility: Autonomia and Tiqqun." The Minnesota Review 75 (efteråret 2010): s. 119-132. (engelsk)
 Read, Jason. "From Restricted to General Antagonism: Tiqqun’s Introduction to Civil War" Unemployed Negativity. Blogger 27. maj 2010. Web. (engelsk)
 Read, Jason. "A Million Blooms: Tiqqun and Negri on the Actualization of Ontology." Unemployed Negativity. Blogger 7. juli 2011. Web. (engelsk)

Se også 
 Den kommende opstand
 Autonomia
 Radikal feminisme
 Messianisme

Noter 

Filosofi
Anarkisme
Kommunisme
Enejomfruhår

Enejomfruhår (Polytrichum juniperinum), ofte skrevet ene-jomfruhår, er et almindeligt mos i Danmark på næringsfattig, tør bund i skove og heder. Det videnskabelige artsnavn juniperinum kommer af juniperus, hvilket er det gamle latinske navn for planten Ene.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Polytrichaceae
Planter i Danmark
Polytrichum

Polytrichum (Jomfruhår) er en slægt af mosser med omkring 39 arter i verden, hvoraf de fem findes i Danmark. Polytrichum betyder 'med mange hår' (af græsk polys mange og trichos hår) og hentyder, ligesom det danske navn, til sporehusets hårede hætte.

 Alm. jomfruhår Polytrichum commune
 Enejomfruhår Polytrichum juniperinum
 Filtstænglet jomfruhår Polytrichum strictum
 Hårspidset jomfruhår Polytrichum piliferum
 Tvedelt jomfruhår Polytrichum swartzii

Kilder 
 Smith, A. J. E. The Moss Flora of Britain and Ireland, 2004, Cambridge University Press, .
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Polytrichaceae
Nigers regioner

Niger er inddelt i syv regioner og et hovedstadsdistrikt (Niamey). Regionerne er inddelt i 36 departementer (départements) som igen er inddelt i 265 kommuner (communes).

Eksterne kilder og henvisninger 

 Statoids

Nigers geografi
Harry Gregg

Henry "Harry" Gregg (født 27. oktober 1932, død 16. februar 2020) var en fodboldspiller fra Nordirland, hvor han fungerede som målmand. 

I 1957 blev han solgt som målmand til Manchester United. Han var kendt for at have overlevet det flystyrt, som i 1958 kostede 8 United-spillere, samt 15 andre livet, og efterfølgende for at have reddet andre overlevende ud af det brændende fly. Flystyrtet er bedre kendt som München-ulykken.

Referencer 

Fodboldspillere fra Nordirland
Deltagere ved verdensmesterskabet i fodbold 1958
Fodboldspillere fra Manchester United F.C.
Fodboldtrænere fra Swansea City A.F.C.
Fodboldspillere fra Doncaster Rovers F.C.
Fodboldspillere fra Stoke City F.C.
Agadez (region)

Agadez er en af Nigers syv regioner. Med sine  km² er den landets største region, og dækker omtrent den nordlige halvdel af landet. Til trods for dette er den også landets mindst befolkede region, med  indbyggere i folketællingen i 2001. Hovedstaden i regionen er byen Agadez.

Store dele af regionen består af ørken (Sahara); blandt andet ligger Aïr og Ténéré naturreservat i Agadez. Regionen er inddelt i én kommune og tre departementer: Agadez (kommune), Arlit, Bilma og Tchirozérine.

Eksterne kilder og henvisninger 

 Rejseguide for Agadez, Wikivoyage

Nigers regioner
Peter Olufsen

Peter Olufsen (6. juni 1862 i Tønder – 19. november 1933 i København) var en dansk godsejer og politiker, far til Aksel, Peter og Svend Olufsen. 

Han var søn af købmand Peter Olufsen (død 1903) og Anna født Redlefsen (død 1864). Han blev landbrugskandidat 1882 og købte i 1888 herregården Quistrup og afbyggergården Ørumgård. 1897-1911 var han desuden direktør for Struer Bank og blev bagefter bestyrelsesformand i banken. I 1925-27 tillod Olufsen, at sønnen Svends produktion af radioer (Bang & Olufsen) foregik på Quistrup.

1910-20 var han medlem af Landstinget for først Højre, siden Det Konservative Folkeparti. Fra 1918 var han tingvalgt medlem. Derudover var Peter Olufsen formand for Hjerm-Ginding Herreders Landboforening 1902-11, medlem af bestyrelsen for Det Kongelige Danske Landhusholdningsselskab, for A/S Kjøbenhavns Handelsbank og for Det gjensidige Forsikringsselskab "Danmark". Han var tillige formand for repræsentantskabet for Landbygningernes alm. Brandforsikring, formand for Foreningen af jydske Landboforeningers græsmarkssektion samt repræsentant i Hedeselskabet. Olufsen var Ridder af Dannebrog.

14. maj 1890 ægtede han Anna Hansen (9. april 1865 i Skærum Mølle - 1941), datter af proprietær F.D. Hansen (død 1895) og Camilla født Tranberg (død 1897).

Kilder 
 Kraks Blaa Bog 1929.

Personer i Kraks Blå Bog (afdøde)
Godsejere fra Danmark
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer fra Højre (1881-1915)
Landstingsmedlemmer fra Det Konservative Folkeparti
Riddere af Dannebrog
Bankdirektører fra Danmark
Agronomer fra Danmark
Personer fra Tønder
Peter 01
Bang & Olufsen
Skyggeboksning

Skyggeboksning er en træningsform i boksesporten, hvor udøveren imiterer at bokse, for på den måde at arbejde med stærke og svage sider i sin boksning.

Boksning